title: Luz (peix)
text: O luz ye o nombre común de quantos peixes de mar, de l'orden d'os gadiformes.
  
  Descripción 
  
  Mesura de 80 a 130 cm de longaria, y tien o cuerpo alargau y comprimiu lateralment. Ye de color marrón u negra en a parte superior, grisa en os costaus y plateyada en a rechión ventral. Vive en a Mediterrania, l'Atlantico y o Pacifico Sud. Istos peixes fan dos menas de migracions: una totz os días, puyando d'entre nueit a las napas superiors d'a mar t'alimentar-se-ie, y baixando d'entre día. A segunda ye de tipo estacional, seguntes o ciclo reproductivo de cada especie.
  
  Especies 
  
  Familia Merluccidae:
   Luz europeu (Merluccius merlucius)
   Luz austral (Merluccius australis)
   Luz archentino (Merluccius hubbsi)
   Luz chileno (Merluccius chilensis)
   Luz peruano (Merluccius gayi peruanus)
  
  Familia Gadidae
   Luz royo (Urophycis chuss)
   Luz blanco (Urophycis tenuis)
  
  Familia Macruronidae
   Luz de coda (Macruronus magellanicus)
  
  Familia Nototheniidae
   Luz negro (Dissostichus eleginoides)
  
  Pesca 
  Todas as variedatz son explotadas como recurso pesquero d'os países an que se troban, ta o consume interno como ta la exportación t'a resta d'o mundo. A especie más aprofeitada ye o luz común, por estar muit común y muit conoixiu d'os consumidors. Se gosa procesar más que más como filet, u sacadas as visceras y a cabeza, entre atras trazas. O luz de coda ye un recurso menos explotau por estar menos conoixiu. Se fa servir ta fer filetz y surimi.  As artes de pesca emplegadas ta capturar-los son retz d'arrocegamiento de fondo y semipelachicas, y tamién con anzuelo y palangre.
  
  Paracantopterichios
  Peixes marins